**Tisztelt Márkakereskedő!**

**Gyorsított ütemű „Mestervizsga” állami támogatással, - autószerelők részére!**

A Magyar Kereskedelmi és Iparkamarák részéről a GÉMOSZ több megyéből is kapott megkeresést, hogy **májusban várják autószerelőink jelentkezést mesterképzésre és mestervizsgára.**

A képzés időtartama mindössze 180 óra, - melyből 110 óra szakmai képzés, 30 óra vállalkozásvezetési és 40 óra pedagógiai módszertani ismeret.

**A képzés ára 504.000 Ft, melyből az állami támogatás: 420.000,- Ft/fő, az önrész: 84.000,- Ft/fő,** amit a jelentkezőnek (munkáltatójának) kell megfizetnie a képzés megkezdése előtt.

A jelentkezni **a jelentkező lakhelye szerint illetékes kamaránál** a mellékelt **jelentkezési adatlapon** kell.

A jelentkező azonban kérhet  átirányítást más megyébe is, ha NEM a lakhelye szerinti kamaránál szeretné teljesíteni a mesterképzést és a  vizsgát, vagy nem áll össze az adott megyében az egy csoport indításához szükséges jelentkezői létszám.

**A jelentkezéshez szükséges dokumentumok: (mellékletben)**

* Szakmunkás-bizonyítvány/szakmai képesítést igazoló bizonyítvány aláírt másolata.
* Jelentkezési lap.
* A szakirányú szakmai gyakorlatot dokumentáló igazolások a munkaadótól.

**Részvételi feltétel az elvárt szakmai gyakorlati idő igazolása:**

* Autótechnikus esetén 3 év;
* Autószerelő esetén 5 év;
* Gépjármű mechatronikus esetén 6 év.

Az elvárt szakmai gyakorlatra előírt időtartam részidőkből is összeállhat, de az utolsó időszak nem lehet egy évnél rövidebb, és a vizsgára jelentkezés időpontjában az utolsó igazolt szakmai gyakorlat nem lehet egy évnél régebbi.

**A Mesterképzés és vizsga az NFA-KA-ITM-9/2020/TK/07, Innovációs és Technológiai Minisztérium támogatási szerződés keretében valósul meg.**

**Engedélyszám: E/2020/000243, Nyilvántartási szám: B/2020/002032**

**Mellékletben küldjük a 2021. évben autószerelő mesterképzést szervező területi kamarák és képzési referenseinek elérhetőségét**, ahol a megfelelő létszám elérése esetén, már 2021. május végén elindulhat a képzés kontaktórás formában.

**A létszámszervezésben a legelőrébb a Fejér Megyei Kereskedelmi és Iparkamara áll, de itt is van még 10 szabad hely, így itt biztosan elindul a mesterképzés.**

***Székesfehérváron*** *a pedagógiai és vállalkozásvezetési ismeretek időtartama: 70 óra, - 10 alkalom -, helyszín: A Gazdaság Háza (8000 Székesfehérvár, Hosszúsétatér 4-6).*

*Szakmai elmélet és gyakorlati oktatás időtartama: 110 óra, - 19 alkalom -, helyszín: Váci Mihály Technikum, 8000 Székesfehérvár, Berényi út 105.*

**Képezz szervized számára mester-szerelőket állami támogatással, a listában szereplő Kamarák várják a jelentkezéseket!**